open-index/open-wikipedia-markdown huggingface dataset:
הלנה דאלי

**הלנה דאלי** (נולדה ב-1962) היא פוליטיקאית מלטזית.

## ביוגרפיה
דאלי נולדה בעיר זאבר שבמלטה, היא נכנסה לפוליטיקה כשהחלה לעבוד עם מנהיג הלייבור דום מינטוף, ב-1996 נבחרה לפרלמנט והתמנתה למזכירה הפרלמנטרית לזכויות נשים במשרד ראש הממשלה, בחמש הבחירות שלאחר מכן היא נבחרה מחדש, מה שעושה אותה למקום השני כאישה הנבחרת ביותר בהיסטוריה הפוליטית של מלטה.

במסגרת פעילותה הפוליטית היא הגישה הצעת חוק הבאה להעניק רגולציה לטיפול בילדים במגזר הציבורי ובמגזר הפרטי. היא סייעה בניסוח הצעת חוק לשוויון מגדרי בסיוע סוכנות הפיתוח של האו"ם. היא גם השיקה את הספר הלבן הראשון של מלטה בנושא אלימות במשפחה.

היא כיהנה כשרת הדיאלוג החברתי, ענייני הצרכן וחירויות האזרח. תחת הנהגתה, ממשלת מלטה הציגה מדיניות ומספר חוקים לחיזוק נושאי השוויון וזכויות האדם, כולל חוק איגודים אזרחיים וכן הרחבת ההגנות נגד אפליה בחוקה המלטזית כך שתכסה את עילות זהות מגדרית ונטייה מינית.

היא בעלת תואר בסוציולוגיה פוליטית מטעם אוניברסיטת נוטינגהאם, היא מרצה בנושאי סוציולוגיה פוליטית, מדיניות ציבורית וסוציולוגיה של המשפט באוניברסיטת מלטה.

## קישורים חיצוניים

*
*https://www.europarl.europa.eu/RegData/etudes/BRIE/2022/731953/IPOL_BRI(2022)731953_EN.pdf

קטגוריה:פוליטיקאים מלטזים
קטגוריה:פוליטיקאיות
קטגוריה:משתתפות בתחרות מיס עולם 1979
חיים מרדכי פרלוב

הרב **חיים מרדכי פרלוב** היה רב חסידי שכיהן ברבנות בערים שונות באוקראינה ובגאורגיה.

## ביוגרפיה
הרב חיים מרדכי פרלוב נולד בשנת ה'תרמ"ט לאביו ר' דוד בעיר חרסון שבאוקראינה. בשנת ה'תרס"ד החל ללמוד בישיבת תומכי תמימים בליובאוויטש. היה לומד שמונה עשרה שעות ביום ורוב עיסוקו היה בש"ס ופוסקים, מלבד זאת בהוראה מיוחדת מהאדמו"ר הרש"ב היה לומד משניות ומאמרי חסידות בעל פה ומכך היה בקי בכל ששה סדרי משנה ומאמרי חסידות בעל פה. 

בשנת תרע"ב נשא לאשה את שיינא ביילא בת רבי אברהם בער שהיה מרא דאתרא בעיר שאדעווע ליד קובנה שבליטא ועבר לגור שם. בשנת ה'תרע"ח עבר לכהן כרבה של בעריסלאוו שבאוקראינה וכיהן במשרה זו עד שנת תרע"ט.

בשנת תרע"ט מונה לר"מ בישיבת תומכי תמימים בעיר חרסון. אך בעקבות הרעב ששרר באזור הוכרח לעזוב את המדינה בשנת תרפ"ב ונסע לעיר קולאש בגאורגיה וכיהן שם כרב מורה הוראה. משם עבר לעיר סאטשילי שם ייסד ישיבה וחדר עבור ילדי המקום וכן מקוה טהרה. בשנת ה'תרפ"ח עבר לעיר סאטשחארי להיות שם רב מורה הוראה, במשך כהונתו שם עשה תעמולה לשמירת שבת, בעקבות כך אסרו אותו בשנת תרצ"ג עד חורף תרצ"ד. כשחזר ממאסרו עבר לעיר כותאיסי גם שם בהפצת התורה עד שנתפס על ידי השלטונות בשנת תרצ"ו ונשלח לסיביר לגלות ומאסר של 6 וחצי שנים.

לאחר מלחמת העולם השנייה בשנת תש"ו הצליח לעזוב את ברית המועצות והיגר למחנה פליטים במינכן, שם כיהן כחבר בוועד הרבנים שהוקם על מנת לפתור בעיות של עיגון וחליצה שהתעוררו בעקבות המלחמה. על יסוד הדברים שפסקו שם הוציא את ספרו **גט למעשה** (נדפס בשנת תש"ל). על ספרו זה קיבל מכתב ברכה מהרבי מליובאוויטש והסכמות מרבי יוסף אליהו הנקין והרב נחום שמריהו ששונקין.

בשנת תש"ט עבר למילאנו באיטליה לכהן כרב בבית הכנסת אהל יעקב, שם התעסק גם בבניית מקוה טהרה בור על גבי בור (כשיטת רבו האדמו"ר הרש"ב).

בשנת תשי"ט עבר לעיר מלבורן באוסטרליה לגור בסמיכות לבנו יחידו דוד. גם שם כיהן כרב מורה הוראה ובנוסף כיהן כמשפיע בישיבת **אהלי יוסף יצחק**.

בשנת תשכ"ב התחיל לכתוב את ספרו **לקוטי סיפורים** הכולל את הסיפורים ששמע בצעירותו אודות הבעל שם טוב, המגיד ממעזריטש ואדמו"רי חב"ד. רוב הסיפורים בספר הם ממה שראה בעצמו וממה ששמע מהמשפיע הרב שמואל גרונם אסתרמן. הספר נדפס לראשונה בשנת ה'תשכ"ו.

ביום הכיפורים ה'תשל"ח נפטר לבית עולמו ונקבר במלבורן, אוסטרליה.

## חיבוריו
* **לקוטי סיפורים**, תשכ"ו. מהדורה שנייה: תשנ"ב. מהדורה שלישית: ירושלים, תשס"ב.
* **גט למעשה**, ה'תש"ל.

## קישורים חיצוניים
* 
* 

## הערות שוליים

קטגוריה:חסידי אדמו"ר הרש"ב
קטגוריה:רבני חב"ד
קטגוריה:מחברי ספרי הלכה
קטגוריה:מחברי ספרות תורנית
קטגוריה:בוגרי ישיבת תומכי תמימים בלובביץ'
קטגוריה:מחברי ספרי חסידות
קטגוריה:רבנים גאורגים
קטגוריה:כותאיסי: רבנים
קטגוריה:משפיעים חב"דים
קטגוריה:רבנים אוקראינים
קטגוריה:מינכן: רבנים
קטגוריה:רבנים איטלקים
קטגוריה:רבנים אוסטרלים
קטגוריה:חסידי אדמו"ר הריי"צ
אליפות האמריקות בכדורסל נשים 1997

**[[פיב"א אמריקאפ נשים|אליפות האמריקות בכדורסל נשים]] 1997** היא האליפות הרביעית שנערכה על ידי פיב"א אמריקה.

באליפות השתתפו 8 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל נשים 1998. 

המשחקים נערכו בסאו פאולו, ב-Ginásio do Ibirapuera שמכיל 11,000 מקומות.

נבחרת ברזיל זכתה באליפות.

## מתכונת התחרות
בתחרות השתתפו נבחרות שניצחו בתחרויות העפלה אזוריות:
* צפון אמריקה – , 
* מרכז אמריקה וקריביים – , , 
* דרום אמריקה – , , 

תחילה המשחקים נערכו בשני בתים. בהמשך, שתי נבחרות מכל בית העפילו לבית הגמר בו קבוצות נפגשו עם הקבוצות מבית אחר. בסיום בית הגמר נערכו משחקים על הלאליפות ועל המקום השלישי.

## שלבי התחרות
### בית א'

### בית ב'

### בית הגמר

### משחקי הגמר

משחק על המקום השלישי

## דירוג סופי

## קישורים חיצוניים
* נתונים מאתר todor66
* נתונים מאתר פיב"א

קטגוריה:תחרויות כדורסל ב-1997
קטגוריה:תחרויות כדורסל בברזיל
1997
קטגוריה:סאו פאולו: ספורט
ויליאם איטון

**ויליאם וולאס איטון** (באנגלית: **William Wallace Eaton**; 11 באוקטובר 1816 – 21 בספטמבר 1898) היה פוליטיקאי אמריקאי, אשר כיהן כחבר בית הנבחרים של ארצות הברית וכחבר הסנאט של ארצות הברית מטעם מדינת קונטיקט.

## ביוגרפיה
### ראשית חייו
איטון נולד ב-11 באוקטובר 1816 בעיירה טולנד שבקונטיקט. הוא התחנך בבתי הספר הציבוריים ובאמצעות לימוד פרטי. בשלב מסוים עבר לקולומביה שבקרוליינה הדרומית ועסק במסחר, אך לאחר מכן שב לטולנד, למד משפטים, התקבל ללשכת עורכי הדין בשנת 1837 והחל לעסוק בעריכת דין במקום.

### קריירה
בשנים 1846–1847 כיהן איטון כפקיד בתי המשפט של מחוז טולנד. בשנים 1847–1848 כיהן כחבר בית הנבחרים של קונטיקט, ולאחר מכן, בשנת 1850, כיהן כחבר הסנאט של קונטיקט מטעם המחוז ה־20. בשנת 1851 עבר להרטפורד, ושימש כפקיד בתי המשפט של מחוז הרטפורד בשנים 1851 ו־1854, וכן כיועץ המשפטי של עיריית הרטפורד בשנים 1857–1858. הוא כיהן כנשיא בית המשפט העירוני של הרטפורד בשנים 1863–1864 ושוב בשנים 1867–1872. נוסף על כך היה ציר לוועידות הארציות של המפלגה הדמוקרטית מטעם קונטיקט בשנים 1864 ו־1868.

איטון שב ונבחר לבית הנבחרים של קונטיקט בשנת 1853, ושוב כיהן כחבר הסנאט המדינתי בשנת 1859. בשנת 1860 ניסה להיבחר ללא הצלחה לסנאט של ארצות הברית מטעם המפלגה הדמוקרטית. בהמשך שירת שוב כחבר בית הנבחרים המדינתי בשנים 1863, 1868, 1870–1871 ו־1873–1874, ואף כיהן כיושב ראש בית הנבחרים של קונטיקט בשנים 1853 ו־1873.

בשנת 1875 מונה איטון כחבר הסנאט של ארצות הברית מטעם המפלגה הדמוקרטית, כדי למלא את מקומו של ויליאם אלפרד בקינגהאם שנפטר. הוא כיהן תחילה מ־5 בפברואר עד 3 במרץ 1875, ולאחר מכן נבחר לכהונה מלאה והמשיך לכהן מ־4 במרץ 1875 ועד 3 במרץ 1881. בתקופת כהונתו בסנאט שימש יושב ראש ועדת החוץ של הסנאט (הקונגרס ה־46). איטון היה הסנאטור הדמוקרטי האחרון מקונטיקט עד בחירתו של אוגוסטין לונרגן בשנת 1932.

בנוסף לכך נבחר איטון כחבר בית הנבחרים של ארצות הברית מטעם המפלגה הדמוקרטית בקונגרס ה־48, וכיהן בתפקיד מ-4 במרץ 1883 עד 3 במרץ 1885, אך נכשל בניסיונו להיבחר מחדש בשנת 1884.

### מותו
לאחר פרישתו מן הפוליטיקה שב איטון לעסוק בעריכת דין עד לפטירתו בהרטפורד ב־21 בספטמבר 1898, בגיל 81. הוא נטמן בבית העלמין ספרינג גרוב שבהרטפורד, קונטיקט.

## קישורים חיצוניים
* 
* 

קטגוריה:אמריקאים ילידי קונטיקט
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מקונטיקט
קטגוריה:אמריקאים שנולדו ב-1816
קטגוריה:אמריקאים שנפטרו ב-1898
1795 בצרפת

שנת **[[1795]] ב[[צרפת]]** הייתה השנה בה ציינה צרפת 808 שנות לאום.

## מנהיגים
* הוועד לשלום הציבור והוועידה הלאומית (עד 2 בנובמבר)
* הדירקטורט (מ-2 בנובמבר)
* לואי השבעה עשר, מלך צרפת (עד 8 ביוני)

## אירועים חשובים
[200px|ממוזער|שמאל|[בית דין מהפכני|בית הדין המהפכני]]
* 16 בינואר – צרפת כובשת את אוטרכט
* 23 באפריל – שוודיה הופכת למדינה הראשונה שמכירה ב
* 31 במאי – נפסקת פעילות בית הדין המהפכני
* 27 ביוני – צרפת כובשת מחדש את סנט לוסיה
* 14 ביולי – המנון צרפת, "לה מרסֵייז", מאומץ באופן רשמי כהמנונה הלאומי של צרפת
### אירועים מתמשכים
* המהפכה הצרפתית
* מלחמות המהפכה הצרפתית
* מלחמת הקואליציה האנטי-צרפתית הראשונה

## נולדו
**([[:קטגוריה:צרפתים שנולדו ב-1795|קטגוריה:צרפתים שנולדו ב-1795]])**
* 10 בפברואר – ארי שפר, צייר (נפטר ב-1858)
* 10 במאי – אוגוסטן תיירי, היסטוריון (נפטר ב-1856)
* 22 ביולי – גבריאל לאמה, מתמטיקאי ומהנדס (נפטר ב-1870)
* 24 בספטמבר – אנטואן לואי בארי, פסל (נפטר ב-1875)
* 14 בנובמבר – ארמן לוי, מינרלוג (נפטר ב-1841)

## נפטרו
**([[:קטגוריה:צרפתים שנפטרו ב-1795|קטגוריה:צרפתים שנפטרו ב-1795]])**
* 8 ביוני – לואי השבעה עשר, מלך צרפת (נולד ב-1785)
* 31 באוגוסט – פרנסואה אנדרה פילידור, מלחין ושחמטאי (נולד ב-1726)
* 11 בנובמבר – שארל-אמדי-פיליפ ואן לו, צייר (נולד ב-1719)

## קישורים חיצוניים

*
מריו פיניידה

**מריו אלברטו פיניידה מרטינס** (בספרדית: **Mario Alberto Pineida Martínez**; 6 ביולי 1992 – 17 בדצמבר 2025) היה כדורגלן אקוודורי ששיחק בעמדת המגן השמאלי.

## קריירת מועדונים
פיניידה גדל במחלקות הנוער של CSDC ברסיליה, CD סקואיסילי, פנמה SC ואינדפנדיינטה דל ואיה. בשנת 2010 החל לשחק בקבוצה הבוגרת של אינדפנדיינטה דל ואיה במסגרת ליגת העל האקוודורית, ובשנת 2016 עבר לברצלונה ספורטינג קלוב, גם היא מליגת העל האקוודורית, במדיה שיחק עד למותו. בשנת 2022 הושאל לפלומיננסה מליגת העל הברזילאית, ובשנת 2024 הושאל לקלוב דפורטיבו אל נסיונל מליגת העל האקוודורית.

## קריירה בינלאומית
ב-10 באוקטובר 2014 ערך פיניידה את הופעת הבכורה שלו בנבחרת אקוודור, בתיקו 1-1 נגד נבחרת ארצות הברית במשחק ידידות.

הוא נכלל בסגל הנבחרת לטורניר קופה אמריקה 2015, בו לא שיחק כלל, ולטורניר קופה אמריקה 2021, בו ערך הופעה אחת.

בסך הכל ערך תשע הופעות במדי הנבחרת.

## מותו
פיניידה נורה למוות בגואיאקיל שבאקוודור ב-17 בדצמבר 2025.

## תארים
;ברצלונה ספורטינג קלוב
* אליפות אקוודור (2): 2016, 2020

;אל נסיונל
* הגביע האקוודורי (1): 2024

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:מגני כדורגל אקוודורים
קטגוריה:כדורגלני ברצלונה ספורטינג קלוב
קטגוריה:כדורגלני פלומיננסה
קטגוריה:כדורגלני אל נסיונל
קטגוריה:כדורגלני נבחרת אקוודור
קטגוריה:כדורגלני קופה אמריקה 2015
קטגוריה:כדורגלני קופה אמריקה 2021
קטגוריה:כדורגלנים שמתו במהלך הקריירה
קטגוריה:קורבנות רצח
קטגוריה:אקוודורים שנולדו ב-1992
קטגוריה:אקוודורים שנפטרו ב-2025
בזומאנה טורה

**בזומאנה טורה** (בצרפתית: **Bazoumana Touré**; נולד ב-2 במרץ 2006 בבואקה שבחוף השנהב) הוא כדורגלן איווארי המשחק בעמדת קשר הכנף בקבוצת הופנהיים מהבונדסליגה ובנבחרת חוף השנהב.

## קריירת מועדונים
טורה גדל במחלקת הנוער של מימוסאס, ובשנת 2022 החל לשחק בקבוצה הבוגרת של המועדון במסגרת ליגת העל של חוף השנהב. בעונתו הראשונה בקבוצה הבוגרת זכה עם המועדון באליפות חוף השנהב.

ב-3 באפריל 2024 חתם בהמארבי מליגת העל השוודית. הוא ערך 23 הופעות ליגה במדי המועדון, בהן הבקיע תשעה שערים.

ב-1 בפברואר 2025 חתם בהופנהיים מהבונדסליגה.
## קריירה בין-לאומית
ב-10 באוקטובר 2025 ערך טורה את הופעת הבכורה שלו בנבחרת חוף השנהב, בניצחון 0–7 על נבחרת סיישל במסגרת מוקדמות מונדיאל 2026.

## תארים
;מימוסאס
* אליפות חוף השנהב (1): 2022/2023

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני מימוסאס
קטגוריה:כדורגלני המארבי
קטגוריה:כדורגלני הופנהיים
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2025
קטגוריה:איבוארים שנולדו ב-2006
גביע ה-NBA 2025

**גביע ה-NBA 2025** (באנגלית: **2025 NBA Cup**), שנקרא מטעמי חסות מסחרית **גביע ה-NBA של [[אמירטס]]** (באנגלית: **Emirates NBA Cup**) הוא טורניר גביע ה-NBA השלישי, שנערך בעונת 2025-2026. בטורניר השתתפו כל 30 קבוצות הליגה, והקבוצה שזכתה בגביע היא הניו יורק ניקס.

## פורמט
הטורניר מתקיים בשני שלבים - שלב בתים ושלב נוקאאוט (פלייאוף). בשלב הבתים חולקו הקבוצות לשישה בתים בני חמש קבוצות, שלושה בתים בכל אזור. הבתים, שנקבעו בהגרלה ולא היו קשורים למבנה הבתים הרגיל של ה-NBA, הורכבו מחמישה דרגים בני שלוש קבוצות לפי מאזני הקבוצות בעונת . בשלב הבתים, כל קבוצה משחקת משחק אחד נגד כל קבוצה אחרת בבית (שני משחקי בית ושני משחקי חוץ). המשחקים שוחקו בימי שלישי ושישי, ובאותם ימים לא שוחקו משחקי ליגה אחרים. המשחקים בין הקבוצות נספרו גם לטובת טבלת העונה הסדירה של הליגה. לשלב הנוקאאוט העפילו שש אלופות הבתים ועוד קבוצת "ויילד קארד" אחת מכל אזור, הסגנית עם המאזן הטוב ביותר.

שלב הנוקאאוט הורכב ממשחקים בשיטת גביע. שתי הקבוצות עם המאזנים הטובים בכל אזור אירחו את משחקי רבע הגמר, בהם הקבוצה בעלת המאזן הטוב ביותר שיחקה מול קבוצת הוויילד קארד ושתי אלופות הבתים הנותרות שיחקו ביניהן בין 4 ל-5 בדצמבר. המנצחות העפילו לפיינל פור, ששוחק בטי מובייל ארנה בלאס וגאס, נבדה. רבעי וחצאי הגמר ייספרו גם לעונה הסדירה, אך הגמר לא. בסיום הטורניר נבחרו MVP וחמישיית טורניר, לפי ביצועי השחקנים הן בשלב הבתים והן בשלב הנוקאאוט.

## תוצאות
### שלב הבתים
#### [[האזור המזרחי (NBA)|האזור המזרחי]]
##### בית A

##### בית B

##### בית C

#### [[האזור המערבי (NBA)|האזור המערבי]]
##### בית A

##### בית B

##### בית C

### שלב הנוקאאוט

## קישורים חיצוניים

*Emirates NBA Cup: Rules, format and how it works, באתר ה-NBA 

## הערות שוליים

קטגוריה:NBA
קטגוריה:תחרויות כדורסל בארצות הברית
קטגוריה:לאס וגאס: ספורט
קטגוריה:2025 בארצות הברית
קטגוריה:2025 בספורט
קטגוריה:תחרויות כדורסל ב-2025
Asahi Linux

**Asahi Linux** הוא מיזם הפועל לייצר גרסה מוסבת של מערכת הפעלה מבוססת לינוקס עבור מחשבי אפל המבוססים על מעבדי החברה . במסגרת כך מתבצע הנדוס לאחור לחומרה במטרה לייצר עבורה מערכת הפעלה נתמכת.

## היסטוריה
עם המעבר של אפל משימוש במעבד מעבדי אינטל למעבדים מתוצרתה נפגעה היכולת להתקין הפצות לינוקס על מחשבים מתוצרת אפל. לינוס טורבאלדס, מפתח ליבת לינוקס, הביע מצידו שאיפה להתקין לינוקס על מחשבים אלה, אך לא היה זמין מספיק לסייע בכך בעצמו, והביע ספק ליכולת לעשות זאת בפרט לאור המורכבות ביצירת תאימות עבור הרכיבים הגרפיים וחומרה קשורה.

הפרויקט עצמו הוכרז בדצמבר 2020 והחל את פעילותו הרשמית בתחילת שנת 2021 בהובלת המפתח הספרדי הקטור מרטין , שפרש מהפרויקט בפברואר 2025 בשל שחיקה ותסכול למול קהילת מפתחי ליבת לינוקס. תמיכה במעבדי M1 תוצרת אפל החלה להיטמע בליבת לינוקס כבר באפריל 2021.

גרסה ראשונית של הפצת לינוקס ייעודית עבור מחשבים אלה פורסמה ב-18 במרץ 2022. מורכבות טכנית רבה בהליך הפיתוח חלה סביב התמיכה ברכיבים הגרפיים, אך לבסוף מאמצים אלה צלחו. נכון לסוף שנת 2025, הפרויקט תומך במרבית מעבדי M1 ו-M2.

הפצת הלינוקס שמפתח הפרויקט הייתה מבוססת בתחילה על Arch Linux, אך החל מאוגוסט 2023 החלו לפתח את ההפצה על בסיס הפצת הלינוקס פדורה בשל חוסר בחבילות נחוצות ותקלות בחבילות קיימות. גרסה זו של ההפצה מכונה "**Fedora Asahi Remix**".

## קישורים חיצוניים
* 

*אתר הפרויקט
*על ההפצה באתר DistroWatch
*
## הערות שוליים

קטגוריה:הפצות של GNU/לינוקס
סוד הקסם היפני

**סוד הקסם היפני** (ביפנית: **人生がときめく片づけの魔法**) הוא ספר מאת מארי קונדו משנת 2016, העוסק בחשיבות הבית המסודר והדרכים למימושו. זהו ספר על ארגון מקצועי. הספר תורגם ליותר מ-15 שפות ונמכר ברחבי העולם ביותר מ-10 מיליון עותקים.

## סקירה כללית
הספר מציג את שיטת קונמארי, גישה שיטתית ורוחנית לפינוי הבית ולהשגת סדר מתמשך. הפילוסופיה מתמקדת בביצוע אירוע סידור יחיד ומקיף במקום סידור מתמשך והדרגתי. העיקרון הבסיסי של השיטה הוא קריטריון הבחירה לקביעת מה לשמור: פריט חייב "לעורר שמחה" – תחושה של חיבור חיובי או אישור כאשר הוא מוחזק. יש להודות בכבוד לפריטים שאינם מעוררים שמחה על שירותם ולהשליך אותם.

התהליך מחייב סידור לפי קטגוריה, ולא לפי מיקום, תוך הבטחה שכל הנפח של סוג אחד של חפצים מוערך בבת אחת. יש להתייחס לקטגוריות בסדר ספציפי שנועד לחדד את כישורי קבלת ההחלטות: בגדים, ספרים, ניירות, קומונו (פריטים שונים), ולבסוף, פריטים רגשיים. השלמת שלב ההשלכה מודגשת כצעד ראשון ומכריע. לאחר מכן, החפצים הנותרים מקבלים מקום אחסון קבוע ייעודי, לעיתים קרובות תוך שימוש בטכניקות הקיפול והאחסון האנכיות האופייניות לקונדו. הספר מציע שתהליך שיטתי זה מאלץ אדם להתעמת עם מערכת היחסים שלו עם חפציו, מה שמוביל לשינויים עמוקים באורח החיים, בביטחון ובפרספקטיבה.
* "אוכל, בגדים ומחסה הם הצרכים האנושיים הבסיסיים ביותר."
* "אנשים לא יכולים לשנות הרגלים בלי לשנות קודם כול את אורח החשיבה שלהם."
* "ההצלחה טמונה ביכולת לחוות את התוצאות מיד ובאופן מוחשי."
## קישורים חיצוניים
* 

## הערות שוליים

קטגוריה:ספרים
אליפות האמריקות בכדורסל נשים 1999

**[[פיב"א אמריקאפ נשים|אליפות האמריקות בכדורסל נשים]] 1999** היא האליפות החמישית שנערכה על ידי פיב"א אמריקה.

באליפות השתתפו 8 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת 2000. נבחרת ארצות הברית העפילה לאולימפיאדה כאלופה המכנהת והחליטה לא להשתתף בתחרות.

המשחקים נערכו בהוואנה באולם Coliseo de la Ciudad Deportiva שמכיל 17,000 צופים.

נבחרת קובה זכתה באליפות בפעם השנייה בתולדותיה.

## מתכונת התחרות
בתחרות השתתפו נבחרות שניצחו בתחרויות העפלה אזוריות:
* צפון אמריקה –  
* מרכז אמריקה וקריביים – , , , 
* דרום אמריקה – , , 

תחילה המשחקים נערכו בשני בתים. בהמשך, שתי נבחרות מכל בית העפילו לשלב הנוקאאוט.
## שלבי התחרות
### בית א'

### בית ב'

### שלב הנוקאאוט

## דירוג סופי

## קישורים חיצוניים
* נתונים מאתר todor66
* נתונים מאתר פיב"א

קטגוריה:תחרויות כדורסל ב-1999
קטגוריה:קובה: כדורסל
1997
קטגוריה:הוואנה
קטגוריה:1999 באמריקה הצפונית
קטגוריה:1999 באמריקה הדרומית
בורמיו

**בּוֹרמִיוֹ** (באיטלקית: **Bormio,** בלומברדית: **Bormi**, בגרמנית: **Worms im Veltlintal**) היא עיירה הממוקמת בנפת סונדריו בלומברדיה, איטליה. היא ממוקמת ב ומשמשת אתר נופש תיירותי.

בשנים 1985 ו-2005 נערכו בה אליפויות העולם בסקי אלפיני. בפברואר 2026 יתקיימו בה חלק מהתחרויות במסגרת אולימפיאדת מילאנו – קורטינה ד'אמפצו (2026).

השם בורמיו נגזר כנראה מהמילה הגאלית "בורמו" (bormo), שמשמעותה מעיין תרמי. היישוב ידוע במרחצאות ששבו, שהוזכרו כבר בתקופה הרומית על ידי הפילוסוף פליניוס הזקן והמלומד קאסיודורוס.

## מיקום וגאוגרפיה
בורמיו ממוקמת כ-150 קילומטרים, בקוו אווירי, מערבית לבולצנו, ליד הגבול השווייצרי.

אגן בורמיו נחצב במשך מאות שנים על ידי קרחונים ונהרות. הוא מוקף בהרים היוצרים מחסום של אבן גיר ודולומיט מצפון, שפסגתם העיקרית היא הרי le Reit, שפסגתם בגובה 3,075 מטרים מעל פני הים.

## ספורט

### סקי
העיירה אירחה פעמיים את אליפות העולם בסקי אלפיני, המאורגנת עלי ידי הפדרציה הבין-לאומית לסקי, בשנים 1985 ו-2005, בשני המקרים האירוח היה משותף עם סנטה קתרינה די ואלפורבה (Santa Caterina di Valfurva). את התחרויות משרתים מסלולי סקי מסומנים באורך מצטבר של כ-50 קילומטרים, שהארוך שבהם הוא באורך 6 ק"מ וכן חמישה עשר רכבלים.

הגביע העולמי כולל מרוץ גלישה במורד, לגברים, בסוף חודש דצמבר. מסלול ה"פיסטה סטלביו" (Pista Stelvio) הוא אחד ממסלולי הגלישה במורד המאתגרים ביותר בעולם, השני באורכו בתחרויות הגביע העולמי, אחרי הלאוברהורן (Lauberhorn) בונגן (Wengen), בשווייץ.

בפברואר 2026 יתקיימו בה חלק מהתחרויות במסגרת אולימפיאדת מילאנו - קורטינה ד'אמפצו (2026).

### מרוצי אופניים
בורמיו אירחה שבע פעמים את סיום שלב של ג'ירו ד'איטליה.

## פולקלור ומסורות

#### לה-גבינאט
ה"גבינאט" (Le Gabinát) היא מסורת עתיקה הנחגגת ב-6 בינואר. מתפילת הערב שלפני ועד לתפילת יום ההתגלות, על המקומיים לומר את המוטו "גבינאט!" לכל מי שהם פוגשים. אלו שלא ברכו כך עד 17 בינואר, יום חגו של אנטוניוס הקדוש, חייבים "לשלם" בהצעת קינוחים פשוטים או משקה. אותה מסורת קיימת גם בוואל קמוניקה.

#### לה ג'ניירון
הגנריון (Le Geneiron) הוא טקס ממקור טרום-נוצרי ששרד עד היום. על פי המסורת, בערב 31 בינואר, נערי בורמיו משוטטים ברחובות הכפר כשהם גוררים "טולה" (סוג של תוף) במטרה להרעיש.
ממוזער|כנסיית סן ויטאלה נבנתה במאה ה-12 בסגנון רומנסקי.
שמאל|ממוזער|מדרון הסקי
**פַּסְקְווַאלִי** **(Pasquali)**

ביום חג הפסחא מתקיימת בעיירה תהלוכת ענק של "מרכבות" דתיות הנישאות על כתפי התושבים. המרכבות נבנות במשך חודשים, על ידי צעירי העיירה בעבודת יד, עם קישוטים ועיטורים בעץ. המשתתפים צועדים בלבוש מסורתי אל הכיכר המרכזית, שם מקבלות המרכבות ברכה מהכומר ועומדות למבחן של חבר שופטים. ככל הידוע החל המנהג במאה ה-17.

## אתרים סמוכים

* מעבר סטלביו

## קישורים חיצוניים

* גלישה במורד במסלול "פיסטה סטלביו" - סרטון

## הערות שוליים

קטגוריה:איטליה: ספורט
קטגוריה:סקי
להקת פרס ביט

**להקת פרס ביט** (באנגלית: **The Fresh Beat Band**) היא סדרת טלוויזיה אמריקאית לילדים שנוצרה והופקה על ידי סקוט קראפט ונדין ואן דר ולדה.

הסדרה שודרה במקור ב-24 באוגוסט 2009 בניקלודיאון. בישראל הסדרה שודרה בדיבוב לעברית בשנת 2010 בניק ג'וניור ובערוץ הופ!. הסדרה היא בת 3 עונות ו-60 פרקים באורך 23 דקות.

## עלילה
בסדרה מככבים ארבעה חברים הכי טובים ב"להקת פרס ביט" (קיקי, סאוט, מרינה וטוויסט), בלהקה מצחיקה ועליזה שמסיימים יחד את לימודיהם בבית ספר למוזיקה ונחושים ללכת אחר חלומותיהם. בכל פרק הם עובדים יחד כדי לפתור בעיות באמצעות שירים.

## דמויות ומדבבים

## סקירת הסדרה

## קישורים חיצוניים

* 

קטגוריה:ניק ג'וניור: תוכניות וסדרות
פרננדו נאבה

**פרננדו נאבה אורטגה** (בספרדית: **Fernando Nava Ortega**; נולד ב-8 ביוני 2004 בסנטה קרוס דה לה סיירה שבבוליביה) הוא כדורגלן בוליביאני המשחק בעמדת קשר הכנף בקבוצת אוריינטה פטרולרו מליגת העל הבוליביאנית ובנבחרת בוליביה.

## קריירת מועדונים
נאבה גדל במחלקות הנוער של ארחנטינוס ג'וניורס בוליביה, אתלטיקו פרנאאנסה וסנטוס. בהמשך חתם באוריינטה פטרולרו מליגת העל הבוליביאנית. ב-31 במאי 2025 ערך את הופעת הבכורה שלו במועדון, בהפסד 5-1 לקלוב אורורה במסגרת הליגה, בו גם הבקיע את שער הבכורה שלו במועדון.

## קריירה בין-לאומית
ב-27 באוגוסט 2023 ערך נאבה את הופעת הבכורה שלו בנבחרת בוליביה, בהפסד 2-1 לנבחרת פנמה במשחק ידידות.

## קישורים חיצוניים

## הערות שוליים

קטגוריה:כדורגלנים בוליביאנים
קטגוריה:קשרי כדורגל בוליביאנים
קטגוריה:כדורגלני אוריינטה פטרולרו
קטגוריה:כדורגלני נבחרת בוליביה
קטגוריה:ילידי 2004
מערכת TOPS

**מערכת TOPS** (באנגלית: **TOPS System**, ראשי תיבות של **Total Posterior Spine System**) היא שתל כירורגי  לעמוד השדרה המותני, המיועד לייצוב דינמי של מקטעי עמוד השדרה לאחר ניתוח דקומפרסיה . המערכת פותחה כחלופה לניתוחי קיבוע חולייתי (ספונדילודזיס).

המערכת פותחה ומיוצרת על־ידי חברת Premia Spine, ואושרה לשימוש בארצות הברית על־ידי מנהל המזון והתרופות האמריקאי (FDA) במסלול Premarket Approval (PMA). בנוסף, נושאת המערכת סימון CE לשיווק באיחוד האירופי.

## רקע רפואי
היצרות תעלת השדרה המותנית היא תהליך ניווני שכיח, המתבטא בהיצרות של התעלה השדרתית ולחץ על שורשי העצבים. במקרים שבהם הטיפול השמרני אינו מביא להקלה מספקת בתסמינים, נשקל טיפול כירורגי הכולל לרוב דקומפרסיה – הסרה של מבנים גרמיים ורצועתיים הלוחצים על העצבים.

במקרים מסוימים, דקומפרסיה נרחבת עלולה לפגוע ביציבות המקטע החולייתי, ולכן מקובל לבצע קיבוע חולייתי לאחר דקומפרסיה נרחבת. עם זאת, קיבוע גרמי גורם לאובדן תנועתיות של המקטע המנותח ועלול להעמיס על מקטעים סמוכים של עמוד השדרה, תופעה המכונה adjacent segment degeneration.

## תיאור המערכת
מערכת TOPS היא שתל אחורי המושתל בעמוד השדרה המותני ומקובע לחוליות באמצעות ברגים. המערכת מחליפה את תפקוד מפרקי הפאסט האחוריים , אשר מוסרים במהלך הניתוח. מבנה ההתקן מאפשר תנועה מבוקרת בין החוליות תוך הגבלת תנועות פתולוגיות, במטרה לשמר את הביומכניקה הטבעית של עמוד השדרה ולהפחית עומסים חריגים על מקטעים סמוכים.

## עקרון פעולה
עקרון הפעולה של מערכת TOPS מבוסס על ייצוב דינמי של עמוד השדרה. בניגוד לקיבוע גרמי, שבו מתבצע איחוי מלא בין החוליות, המערכת מאפשרת תנועתיות מוגבלת ומבוקרת במקטע המטופל. המערכת מתוכננת לאפשר תנועה בכיפוף, יישור והטיה צידית, תוך הגבלת תנועה סיבובית מופרזת. בכך היא נועדה לספק איזון בין שחרור הלחץ הנוירולוגי לבין שמירה על יציבות ותנועתיות.

## אינדיקציות כלליות
השימוש במערכת TOPS תואר בספרות הקלינית במצבים מסוימים של היצרות תעלת השדרה המותנית עם או בלי תזוזה בין חוליתית (spondylolisthesis) אך ללא חוסר יציבות חמור הדורש איחוי גרמי.

הבחירה בטיפול באמצעות ייצוב דינמי נעשית על בסיס שיקול קליני כולל, הכולל הערכת יציבות עמוד השדרה, חומרת התסמינים ומאפייני המטופל, ואינה מתאימה לכל מקרה של היצרות תעלת השדרה.

## מחקר קליני
הערכת הבטיחות והיעילות של מערכת TOPS התבססה על מחקרים קליניים לרבות מחקר מבוקר פרוספקטיבי ורנדומלי, אשר השווה בין ניתוחי TOPS לבין ניתוחי קיבוע. המחקר עקב אחרי כ-300 מטופלים במשך 24 חודשים. במסגרת מחקרים אלו נבחנו מדדים כגון כאב, תפקוד ואיכות חיים, וכן מדדים בטיחותיים. נתונים אלה שימשו בסיס לבחינת המערכת על־ידי ה-FDA. תוצאות המחקר שפורסמו בכתבי העת המקצועיים, קבעו כי ניתוח TOPS עדיף (superior) על ניתוח קיבוע.

## רגולציה ואישורים
מערכת TOPS אושרה לשימוש בארצות הברית על־ידי ה־FDA במסגרת מסלול PMA. בנוסף, המערכת נושאת סימון CE לשיווק באיחוד האירופי.

## היסטוריה ופיתוח
מערכת TOPS פותחה על־ידי חברת Premia Spine, חברה ישראלית המתמחה בפיתוח שתלים לעמוד השדרה. פיתוח המערכת החל בתחילת המאה ה־21 מתוך מטרה להתמודד עם מגבלות הקיבוע החולייתי המסורתי לאחר ניתוחי דקומפרסיה.

המערכת נכנסה לשימוש קליני במספר מדינות, ובהן ישראל, עוד בטרם קיבלה אישור רגולטורי בארצות הברית.

## הערות שוליים

קטגוריה:טכנולוגיה רפואית
ג'יימס אינגליש

**ג'יימס אדוארד אינגליש** (באנגלית: **James Edward English**; 13 במרץ 1812 – 2 במרץ 1890) היה פוליטיקאי אמריקאי, אשר כיהן כחבר בית הנבחרים של ארצות הברית ובהמשך כיהן כחבר הסנאט של ארצות הברית מטעם מדינת קונטיקט, וכמושל קונטיקט.

## ביוגרפיה
### ראשית חייו והשכלה
אינגליש נולד ב-13 במרץ 1812 בניו הייבן שבקונטיקט ולמד בבתי הספר הציבוריים. בגיל 16 החל לעבוד כשוליית נגר, ובהמשך הפך לאיש עסקים מצליח. הוא הקים את חברת העצים English and Welch Lumber Company, וארגן מחדש את חברת השעונים של ניו הייבן (New Haven Clock Company), שהפכה לאחת מיצרניות השעונים הגדולות בארצות הברית.

הוא נישא פעמיים – לקרוליין א. פאולר ולאנה רובינסון מוריס – והיו לו ארבעה ילדים.

### קריירה
אינגליש עסק בעסקי עץ, בנקאות ותעשייה. בשנים 1847–1861 היה חבר מועצת העיר של ניו הייבן, ובשנים 1848–1849 שימש כחבר המועצה העירונית. בשנת 1855 נבחר לבית הנבחרים של קונטיקט, ובשנים 1856–1858 כיהן כחבר הסנאט של קונטיקט. בשנת 1860 ניסה להיבחר ללא הצלחה לתפקיד סגן מושל קונטיקט.

אינגליש נבחר כחבר המפלגה הדמוקרטית לבית הנבחרים של ארצות הברית בקונגרסים ה־37 וה־38, וכיהן מ־4 במרץ 1861 עד 3 במרץ 1865. הוא לא ביקש להיבחר מחדש בשנת 1864.

בשנת 1864 עזב את אשתו החולה כדי להגיע להצבעה בגבעת הקפיטול, ובהצבעה על התיקון ה-13 לחוקת ארצות הברית, שביטל את העבדות, הצביע בעד – אף שהיה דמוקרט. הצבעתו עוררה מחיאות כפיים ותרמה לשינוי המגמה בהצבעה. לימים אמר כי הצבעה זו פגעה במעמדו בקרב הדמוקרטים, אך חש כי עשה את המעשה הנכון, וציין: "אני מניח שאני הרוס פוליטית, אבל אותו יום היה המאושר בחיי". למרות חששותיו, המשיך לאחר מכן בקריירה ציבורית מוצלחת יחסית.

לאחר שנכשל במרוץ למשרת המושל בשנת 1866, נבחר אינגליש בשנת 1867 למושל קונטיקט ה־26, וכיהן מ־1 במאי 1867 עד 5 במאי 1869, לאחר שנבחר מחדש בשנת 1868. בשנת 1869 הפסיד בבחירות, אך נבחר שוב למושל בשנת 1870 וכיהן מ־4 במאי 1870 עד 16 במאי 1871. בתקופת כהונתו הוסדר סכסוך בין תעשיות הרכבות והספנות, ואושרה בנייתם של שני גשרים חדשים. בבחירות של 1871 זכה אינגליש ברוב קולות הבוחרים, אך ועדת ספירה קבעה כי הבחירות היו נגועות בזיופים ובהצבעות גנובות, והעניקה את המשרה למרשל ג'ול.

בשנת 1872 נבחר שוב לבית הנבחרים של קונטיקט. בשנת 1875 מונה כחבר הסנאט של ארצות הברית מטעם המפלגה הדמוקרטית, כדי למלא את מקומו של אוריס פרי שנפטר, וכיהן מ־27 בנובמבר 1875 עד 17 במאי 1876, אז נבחר לו מחליף.

לאחר שנכשל בניסיונו להיבחר לסנאט בשנת 1876, שב אינגליש לפעילותו העסקית והתעשייתית.

### בתרבות הפופולרית
בסרט "לינקולן" משנת 2012, בבימויו של סטיבן ספילברג, מוצגים אינגליש ו – עמיתו הרפובליקני המתנגד לעבדות מקונטיקט – בשמות בדויים, ושניהם מוצגים בטעות כמי שהצביעו נגד התיקון ה־13.

### מותו
אינגליש נפטר בניו הייבן ב־2 במרץ 1890, בגיל 77, ונטמן בבית העלמין אוורגרין בניו הייבן, קונטיקט.

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:ניו הייבן: אישים
קטגוריה:מושלי קונטיקט
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מקונטיקט
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מועמדים לנשיאות ארצות הברית ב-1868
קטגוריה:אמריקאים שנולדו ב-1812
קטגוריה:אמריקאים שנפטרו ב-1890
פדרה (קבנל)

**פדרה** (**Phèdre**) הוא ציור שמן רחב ממדים מאת הצייר הצרפתי אלכסנדר קבנל, שנוצר בשנת 1880 והוצג לראשונה בסלון פריז, התערוכה האמנותית הגדולה ביותר של אותה שנה. היצירה מתארת את הדמות המיתולוגית פדרה ברגע שפל נפשי, בעודה שוכבת באפיסת כוחות על ספה, בהשראת שורות מתוך המחזה "היפוליטוס" מאת אוריפידס.

## רקע ביוגרפי ואמנותי
בזמן הצגת הציור, קבאנל היה בן 56, חתן שלוש מדליות כבוד גדולות מהסלון ומורה מוערך בבית הספר לאמנויות יפות. חרף הישגיו, הוא סבל מביקורת קשה על ציור זה, שנטען לגביו כי הוא חסר חיות ומשעמם. הביקורות נבעו, בין היתר, מהצגת פדרה כחלשה ונשית מדי – דבר שנתפס כבלתי הולם בעיני מבקרי התקופה. עם זאת, העיון המחודש ביצירה חושף עומק רגשי ואמירה נועזת על כאב, כבוד והרס עצמי.

## מקורות השראה

קבנל שאב השראה ישירה ממחזהו של אוריפידס וכן מהגרסה הצרפתית מאת ז'אן ראסין. המוטיבים ביצירה מתמקדים בנושאים טעונים כגון אינצסט, התאבדות ומוות טראגי – נושאים שהיו רגישים במיוחד לקהל שמרני של סוף המאה ה-19. בגרסתו של אוריפידס, פדרה – שנישאה לתסאוס – מתאהבת בבנו החורג היפוליטוס בעקבות קללה של אפרודיטה, אך נדחית על ידו, ובתגובה תולה את עצמה ומשאירה מכתב שקרי המאשימו באונס.

## תיאור הציור

בציור נראית פדרה שוכבת באורך מלא על ספה, גופה נרפה, מבטה כבוי ובלתי ממוקד. זרועה האחת משתפלת מטה אל שפת המיטה, בעוד השנייה תומכת בראשה. היא נראית מותשת, שותקת, נוגעת בסף הייאוש. לצדה יושבת אומנתה, בוכייה, והיא היחידה בקרבתה הפיזית המיידית. מאחוריה, מוארים באור עמום מנורת קיר, נראים קסדה, חרב ומגן – פריטים סמליים המהדהדים את נוכחותם הרוחנית של תסאוס או היפוליטוס, ואת הקונפליקט שבמרכז הטרגדיה. האווירה כולה טעונה ומתוחה, כשהשקט בחדר מדגיש את מצב הנפש ההרוס של הדמות הראשית.

## קישורים חיצוניים

## הערות שוליים

קטגוריה:אלכסנדר קבנל: ציורים
קטגוריה:ציורים מהמאה ה-19
קטגוריה:ציורים המבוססים על המיתולוגיה היוונית
קטגוריה:ציורי שמן
איימן סיאם

**איימן חוסיין ח'ליל סיאם** (בערבית: **أيمن حسين خليل صيام**; 18 באוגוסט 1974 – 14 בנובמבר 2023) הידוע בכינויו **אבו אל-עז**, היה טרוריסט פלסטיני, ששימש כראש המערך הרקטי של גדודי עז א-דין אל-קסאם ברצועת עזה משנות ה-2000 המוקדמות עד שנהרג על ידי ישראל בסוף 2023.

## ביוגרפיה
איימן סיאם, המכונה "אבו אל-עז", נולד במחנה הפליטים ג'באליה ב-18 באוגוסט 1974, למשפחה ששורשיה מיבנה. בצעירותו היה שחקן כדורגל וכדורעף, ושיחק במועדון הכדורגל האגודה האסלאמית  בין השנים 1994 ו-2001. הוא היה בעל תואר אקדמי מדעי מהאוניברסיטה האסלאמית בעזה.

סיאם שימש כראש מערך התמ"ס בארגון הטרור חמאס כ-15 שנים. במסגרת תפקידו האחרון, היה אחראי סיאם על בניין הכוח של המערך, ניהול מלאי אמצעי הלחימה וכן הנחיה והכוונה של כלל שיגורי הרקטות של ארגון הטרור חמאס למדינת ישראל. הוא היווה מוקד ידע משמעותי בזרוע הצבאית של חמאס, ובכלל סבבי הלחימה המשמעותיים האחרונים (מבצע עמוד ענן, מבצע צוק איתן, מבצע שומר החומות ועוד) היה אמון על הפעלת האש של חמאס ועל הוצאת מתווי טרור.

סיאם ניצל מכמה ניסיונות התנקשות, הן ב-2009 (במהלך מבצע עופרת יצוקה) והן ב-2014 (במהלך מבצע צוק איתן). הוא נהרג ב-14 בנובמבר 2023 (במהלך מלחמת חרבות ברזל), בתקיפה של חיל האוויר על מפקדה תת-קרקעית בעיר עזה, יחד עמו נהרגו אחמד ע'נדור מפקד חטיבת צפון הרצועה ובכירים נוספים בחמאס.

## ראו גם
* סיכולים ממוקדים במלחמת חרבות ברזל

## הערות שוליים

קטגוריה:טרוריסטים פלסטינים
קטגוריה:בוגרי האוניברסיטה האסלאמית בעזה
קטגוריה:פעילי חמאס שנהרגו בידי ישראל
קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:אישים שנהרגו בתקיפות אוויריות ישראליות
קטגוריה:פלסטינים שנולדו ב-1974
קטגוריה:פלסטינים שנפטרו ב-2023
בינשטוק

**בינשטוק**  (בכתיב יידי: בינשטאק) הוא שם משפחה אשכנזי שפירושו כוורת (בגרמנית כוורת היא Bienenstock ושם המשפחה נכתב Bienstock).

קטגוריה:שמות משפחה אשכנזיים
חניתית אדומת-מצח

**חֲנִיתִית אֲדֻמַּת-מֵצַח** (שם מדעי: *Pseudagrion sublacteum*) היא מין של שפרירית ממשפחת הרומחיתיים. היא מצויה באפריקה שמדרום לסהרה עם כיסים נוספים בצפון אפריקה ובמזרח התיכון. בישראל היא נפוצה לאורך השבר הסורי-אפריקני ובעמקים.

## טקסונומיה
מתוארים שני תת-מינים:

* *P. s. sublacteum* - תת-המין הטיפוסי, המצוי ברוב תחום התפוצה על פני מרבית האזור האפרוטרופי, עם כיס נוסף במרוקו
* *P. s. sublacteum* - תת-מין אנדמי לאזור מצומצם בלבנט, זהה במבנה לתת-מין הטיפוסי, אך בעל צבעים מעט שונים

## תיאור
**מידות:** אורך כולל 32–39 מ"מ (מתוכם הבטן 25–33 מ"מ), מוטת כנפיים 42–48 מ"מ, ואורך כנף אחורית 17–23 מ"מ.

♂: אצל זכרים בוגרים החצי הקדמי של הראש, כולל העיניים, בצבע אדום-דובדבן עד כתום בולט. על החזה והחצי האחורי של הראש פסים דקים בצבע שחור, וביניהם גוון חום. צידי החזה כחלחלים, ולחלקים העליונים של פרקי הבטן ב-S3–S7 דוגמת "טילים" שחורה. פרקים S8–S9 כחולים עם טבעות שחורות בקצה.

♀: הנקבות בצבע חום בהיר, עם מעט סימנים שחורים. היקף וצורת הסימנים הללו אינם דומים לנקבות אחרות ממיני המשפחה באזורנו.

גם לזכרים של דקרית אדומת-עין יש עיניים אדומות, אך אצלם הצבע השחור בחלקים העליונים חלק ללא דוגמה, ורק S9–S10 כחולים. בנוסף, גם כמות הצבע האדום על הראש שונה.

## אקולוגיה
עונת התעופה של הבוגרים היא בעיקר מאפריל עד נובמבר, אך הם יכולים גם להקדים.

### תפוצה
המין נפוץ באפריקה שמדרום לסהרה דרומה עד לצפון דרום אפריקה, עם כיסים נוספים מצפון ומצפון-מזרח לתחום התפוצה העיקרי בצפון מרוקו ובלבנט (סוריה, ישראל, וירדן) בהתאמה. אוכלוסיות מנותקות אלו נחשבות כנובעות מאזור רציף לשעבר בתקופה הלחה באפריקה בתקופת ההולוקן המוקדם, והתפצלו בעקבות המידבור של חגורת ערב והסהרה בסיום תקופה זו.

### בית גידול
בית הגידול המועדף עליה הוא פלגים ונהרות זורמים, נדירה יותר במים עומדים. מעדיפה נוף פתוח יחסית.

## גלריה

קובץ:Pseudagrion sublacteum.jpg|זכר
קובץ:Pseudagrion sublacteum female 59978748.jpg|נקבה, ניתן לראות את העיניים המפוספסות
קובץ:Pseudagrion sublacteum tandem 381402749.jpg|זוג מזדווג בתעופה, ישראל
קובץ:Pseudagrion sublacteum mortonii tandem 381402359.jpg|זוג מצומד, ישראל
קובץ:Cherry-eye Sprites (Pseudagrion sublacteum) mating (13913356722).jpg|גלגל זיווג
קובץ:P.sublacteum head detail 2014 04 20.jpg|תקריב ראש


## קישורים חיצוניים

## הערות שוליים

קטגוריה:בעלי חיים שתוארו ב-1893
קטגוריה:טקסונים שתוארו בידי פרדיננד כרש
קטגוריה:שפריריות
המצור הימי של ארצות הברית על ונצואלה

**המצור הימי של ארצות הברית על ונצואלה** הוא הסגר ימי צבאי שהטילה ארצות הברית ב-16 בדצמבר 2025. צעד תקדימי זה יצא לפועל על רקע משבר מתמשך והאשמות הדדיות בין המדינות. המניע המוצהר היה המאבק בנתיבי הברחות הסמים מוונצואלה לאמריקה הצפונית, אולם היה גם צד אסטרטגי שנועד להחליף את הנשיא ניקולס מדורו ולשלוט בעתודות הנפט הגדולות של ונצואלה.

## עיבוי כוחות בקריביים
בסוף אוגוסט 2025 החלה ארצות הברית בשינוע הצי לאזור דרום הים הקריבי. בעוד שהעילה הרשמית למהלך הוגדרה כמלחמה בסמים, שיחות סגורות בקרב גורמי ממשל טראמפ וניתוחים אסטרטגיים הצביעו על כך שנרטיב זה שימש בפועל כ"קאזוס בלי" למהלך שנועד לערער את יציבותו של משטר ניקולס מדורו. באמצעות יצירת מצור ימי, ימנע זרימת נפט לגורמים עוינים, וישיב את ההשפעה האמריקאית לאזור ברוח "דוקטרינת מונרו", על חשבון מעצמות זרות כמו רוסיה וסין. במסגרת זו, הורה הנשיא דונלד טראמפ לכוחות המזוינים להפעיל כוח צבאי ישיר כנגד קרטלי סמים באמריקה הלטינית, תוך התמקדות בוונצואלה, ותיוג המבריחים כטרוריסטים, צעד המאפשר פגיעה צבאית בריבונות הוונצואלית תחת כסות של לוחמה בטרור.

הביטוי המבצעי הראשון למדיניות זו התרחש ב-2 בספטמבר 2025, עם תקיפה והטבעה של כלי שיט ונצואלי שנשא, לפי הטענות, סמים בלתי חוקיים וחברים בארגון הפשיעה , אירוע שהסתיים במותם של 11 בני אדם. במקביל לפריסת נכסים צבאיים בפוארטו ריקו, בוצעו תקיפות אוויריות נוספות שהובילו להשמדת כלי שיט המקושרים לארגון הטרור "צבא השחרור הלאומי", כאשר הצי הדומיניקני נאלץ לאסוף סמים מאחת הספינות שנהרסו.

בתחילת נובמבר, הנוכחות הצבאית האמריקאית באגן הקריבי הגיעה לשיא של עשרות שנים. על רקע זה, הודיע שר ההגנה האמריקאי, פיט הגסת', על מבצע "חנית דרומית" לסיכול נתיבים ימיים להברחת סמים, באמצעות רובוטיקה ומערכות אוטונומיות. הצהרות מצד הממשל האמריקאי הבהירו כי מטרת העל של המבצע היא להביא לעזיבתם בכפייה של בכירי ממשל מדורו. בהמשך, הוגדר "קרטל דה לוס סולס", שלטענת וושינגטון מובל על ידי מדורו עצמו, כארגון טרור זר. הגדרה זו מעניקה לארצות הברית לגיטימציה חוקית לפעול נגדו צבאית.

## הטלת המצור הימי
ב-16 בדצמבר 2025 חלה החרפה דרמטית במדיניות האמריקאית כלפי ונצואלה, כאשר הנשיא דונלד טראמפ הכריז רשמית על סיווג משטרו של ניקולס מדורו כארגון טרור. בד בבד עם הצהרה זו, הודיע הנשיא על הטלת מצור ימי על המדינה, מהלך שגובה בפריסת כוח צבאי חסר תקדים שתואר על ידו כ"צי המלחמה הגדול ביותר שאי פעם נפרס בהיסטוריה של דרום אמריקה". הכוח הימי כולל 12 ספינות מלחמה וכ-15,000 חיילים, כשבראשו עומדת נושאת המטוסים הגדולה ביותר בעולם, "ג'רלד ר. פורד". במסגרת המצור, הונחה צבא ארצות הברית לבצע פעולות אקטיביות לתפיסת מיכליות נפט המפליגות אל ונצואלה וממנה, במטרה לנתק את עורקי הכלכלה של המשטר. בנימוקיו לצעדים החריפים, הטיח טראמפ האשמות קשות בהנהגה הוונצואלית, בטענה כי זו גנבה שדות נפט השייכים לארצות הברית וכי הכנסותיה משמשות למימון פעילות פלילית ענפה, הכוללת טרור, סחר בסמים ובבני אדם, וכן מעשי רצח וחטיפות.

## קישורים חיצוניים

## הערות שוליים

קטגוריה:מבצע חנית דרומית
קטגוריה:מצורים
קטגוריה:2025 בארצות הברית
קטגוריה:2025 באמריקה הדרומית
קטגוריה:יחסי ארצות הברית – ונצואלה
ויקיפדיה הטג'יקית

[ממוזער|מייסד ויקיפדיה הטג'יקית איברהים רוסטמוב יחד עם [ג'ימי ויילס]]
**ויקיפדיה הטג'יקית** (בטג'יקית: **Википедияи Тоҷикӣ**) היא הגרסה בשפה הטג'יקית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.גרסה זו של ויקיפדיה החלה לפעול ב-27 בינואר 2004.

נכון ל-ב  ישנם בו  ערכים.

ויקיפדיה הטג'יקית מדורגת במקום השלישי בין הוויקיפדיות בשפות במרכז אסיה, אחרי ויקיפדיה הקזחית וויקיפדיה האוזבקית.

## קישורים חיצוניים

* 

טג'יקית
סארונו

**סארונו** (באיטלקית: **Saronno**) היא עיר וקומונה בנפת וארזה, לומברדיה, איטליה. היא קיבלה את תואר הכבוד של עיר, בצו נשיאותי בשנת 1960. עם אוכלוסייה מוערכת של כ-39 אלף תושבים, היא העירייה המאוכלסת בצפיפות הגבוהה ביותר מבין העיריות הגדולות במחוזה.

העיר ידועה בזכות עוגיות גרגירי המשמש ("אמרטי די סארונו") והליקר מסוג אמרטו "דיסרונו" (Disaronno), המיוצר על ידי החברה המקומית אילווה ("ILLVA Saronno"). זוהי גם עיר תעשייתית חשובה.

## תחבורה
תחנת הרכבת סארונו היא צומת חשוב ברשת הרכבות פרוביינורד. מסילת רכבת זו מציעה רכבות תכופות למילאנו, קומו, וארזה, נוברה ונמל התעופה מלפנסה. היא משרתת גם את הקווים הפרווריים S1, S3 ו-S9.

תחנת הרכבת סארונו סוד היא תחנה נוספת של פרוביינורד בפרברים הדרומיים של העיר, בה פועלים רק הקווים הפרוורים.

לסארונו יש גם קווי אוטובוס שונים המחברים לעיירות הסמוכות.

## ספורט
סארונו היא ביתו של סארונו קומטס, מועדון הטצ'וקבול האיטלקי הראשון. מועדון הכדורגל של העיר, FBC סארונו, קיבל השראה גם מטיולו של מייסדו לשפילד, אנגליה, שם הוענקה לו חולצה מפוספסת בכחול-לבן על ידי קבוצת שפילד ונסדיי, שהיה גם לחולצת המועדון.

## קישורים חיצוניים

## הערות שוליים

קטגוריה:לומברדיה: ערים
אגף דיגיטל וטכנולוגיות מידע במשרד הביטחון

**אגף דיגיטל וטכנולוגיות מידע** (לשעבר **אגף תקשוב וניהול מערכות מידע** ו**מרכז לעיבוד נתונים –** **מל"ן**) הוא אגף במשרד הביטחון, האמון על הובלת תהליכי הטרנספורמציה הדיגיטלית של המשרד, פיתוח ותחזוקת מערכות מידע, הגנת סייבר וניהול נתונים.

## רקע ופעילות
האגף מפתח ומנהל את כלל "מערכות הליבה" של משרד הביטחון, ובראשן מערכת ה-ERP הארגונית. לצד המערכות הפנימיות, האגף מקים ומתחזק את אתרי האינטרנט המרכזיים המעניקים שירות לציבור, בהם אתר אגף השיקום, אתר המשפחות השכולות, אתר האגף לחיילים משוחררים ופורטל הספקים המורשים של המשרד. פלטפורמות אלו פועלות על גבי תשתיות ענן ציבורי של החברות "גוגל", "אמזון" ו"מיקרוסופט", ומשלבות בתוכן כלי בינה מלאכותית. בתחום התשתיות, האגף מבטיח את רציפות התקשורת והחיבוריות הטכנולוגית של יחידות המשרד, ואחראי על ניהול ציוד המולטימדיה, מערכות הטלפוניה ושירותי הצפנה בארץ ובעולם.

### הגנת סייבר וניהול נתונים
האגף מנהל עשרות רשתות מחשבים, והוא אחראי על הגנת המערכות והאתרים מפני ניסיונות פריצה והתקפות רשת. במקביל, האגף פועל להפיכת משרד הביטחון לארגון מונחה נתונים באמצעות בניית יכולות לאיסוף, שימור וניתוח מאגרי מידע רחבי היקף, המאפשרים למקבלי ההחלטות להפיק תובנות בזמן אמת. לצד זאת, האגף עוסק ברכש ובהצטיידות בציוד מחשוב עבור עובדי המשרד, וכן מערך הדרכות והכשרות מקצועיות לשימוש במערכות המידע.

### ארכיון צה"ל ומערכת הביטחון

האגף אחראי על ארכיון צה"ל ומערכת הביטחון, האמון על כלל מאגרי המידע בנושא הפעילות הביטחונית והצבאית של ישראל.

## ראו גם

* משרד הביטחון

* מערך הדיגיטל הלאומי

* אגף התקשוב וההגנה בסייבר

## קישורים חיצוניים

* 

## הערות שוליים

קטגוריה:משרד הביטחון
קטגוריה:יחידות סמך
יאקוב פוגר "הזקן"

**יָאקוֹב פוּגֶר**, המכונה "הזקן" (בגרמנית: **Jakob Fugger der Ältere**; ), היה רב-אומן באריגה, חבר מועצה וסוחר. ככזה, הוא אבי ענף  של המשפחה. הוא היה אביו של יאקוב פוגר המכונה "העשיר".

## קורות חיים
יאקוב פוגר נולד ונפטר באאוגסבורג. אביו היה האנס פוגר (נפטר ב-1408/09), שהגיע לעיר החופשית אאוגסבורג מ בשנת 1367 כאורג. בזכות חריצות, מזל רב ובעיקר שני נישואים מועילים מאוד (1. קלרה וידולף, 2. אליזבת גפטרמן), הצליח האנס פוגר להותיר למשפחתו הון נכבד במותו בשנת 1408.

האלמנה אליזבת פוגר-גפטרמן (נפטרה ב-1436) המשיכה את עסקי האריגה ומסחר הטקסטיל עד מותה בשנת 1436. היא שלחה את בניה, אנדראס ויאקוב, להתמחות כצורפים ולימדה אותם בעצמה את מלאכת האריגה והמסחר בבדים.

יחד, שלושת בני המשפחה בנו חברת סחר מצליחה, אם כי עדיין צנועה, וצברו הון ניכר בשלושת העשורים הראשונים של המאה ה-15. לאחר מות האם, נטל אנדראס את ניהול החברה, ורק ב-1454 העסק חולק. יאקוב פוגר משך את חלקו מהחברה והמשיך לפעול באופן עצמאי. הוא הוכיח הצלחה מרשימה, שכן רק שמונה שנים לפני מותו, יאקוב פוגר הזקן נמנה עם שנים-עשר האזרחים העשירים ביותר באאוגסבורג.

יאקוב פוגר נישא ל, בתו של מטביע המטבעות פרנץ בזינגר, ב-13 באפריל 1441. לאחר מות בעלה, ברברה פוגר ומאוחר יותר בניהם המשיכו לנהל את העסק המשפחתי, והפכו אותו לאחד מבתי המסחר הגדולים והעשירים ביותר באירופה.

## צאצאים
נישואיו לברברה בזינגר הניבו אחד-עשר או שנים-עשר ילדים, שמהם אחד או שניים מתו בילדותם ושלושה בנים מתו כמבוגרים צעירים:
* אולריך פוגר (1441–1510), סוחר, נישא לוורוניקה לאוגינגר
* אנדראס פוגר (1443–1461), סוחר
* אנה פוגר (1444–1485), נישאה להקטור מיליך
* יוהאן/האנס פוגר (1445–1461), סוחר
* מרקוס פוגר (1448–1478), קאנון (איש כמורה) באאוגסבורג
* פטר פוגר (1450–1473), סוחר
* גאורג פוגר (1453–1506), סוחר, נישא לרגינה אימהוף
* ברברה פוגר (1455–1533), נישאה לקונראד מוויטינג
* ולבורגה פוגר (1457–1500), נישאה לווילהלם רהם
* יאקוב פוגר (1459–1525), סוחר, נישא לזיבילה ארצט
* אורסולה פוגר (1461–1462)
* ברתולומאוס פוגר (1465)

## לקריאה נוספת

* Bayerische Staatsbibliothek München: *Die Fugger im Bild. Selbstdarstellung einer Familiendynastie der Renaissance.* Exhibition catalogue, Quaternio Verlag, Luzern 2010, .
* Johannes Burkhardt: *Das Ehrenbuch der Fugger*. Facsimile, transcription and commentary, 2 Bände, Wißner Verlag, Augsburg 2004, .
* Götz von Pölnitz: *Die Fugger.* 6. Auflage. Mohr & Siebeck, Tübingen 1999, .
* Franz Herre: *Die Fugger in ihrer Zeit.* 12. Auflage. Wißner-Verlag, Augsburg 2005, .


## קישורים חיצוניים

יאקוב
קטגוריה:נוצרים רומים-קתולים גרמנים
קטגוריה:ילידי 1398
קטגוריה:נפטרים ב-1469
המפלגה הדמוקרטית (הונג קונג)

**המפלגה הדמוקרטית** (בכתב סיני: **民主黨**, בקיצור: **DP** או **DPHK**) הייתה מפלגה ליברלית בהונג קונג. המפלגה, שהייתה בעבר ספינת הדגל של המחנה הפרו-דמוקרטי במדינה, שימשה כמפלגת האופוזיציה העיקרית של הונג קונג במשך עשורים, המפלגה התפרקה ב-14 בדצמבר 2025 לאחר שלא הצליחה להתמודד בבחירות בעקבות שינויי החקיקה במדינה ב-2021 אשר דרשו מפלגות "פטריוטיות בלבד".

## היסטוריה
### עלייה
המפלגה הוקמה ב-1994 כתוצאה ממיזוג בין מפלגת "הדמוקרטים המאוחדים של הונג קונג" לבין מפלגת "נקודת מפגש", כהכנה לבחירות בהונג קונג ב-1995. המפלגה זכתה לניצחון סוחף, קיבלה למעלה מ-40% מהקולות והפכה למפלגה הגדולה ביותר בבית המחוקקים של הונג קונג. המפלגה התנגדה לדיכוי של אירועי כיכר טיין-אן-מן ב-1989 וקראה לסיום שלטון המפלגה הקומוניסטית של סין (CCP); במשך תקופה ארוכה נתפסה המפלגה כעוינת כלפי השלטונות בבייג'ינג. עם השנים, הדומיננטיות שלה דעכה בהדרגה בעקבות עלייתן של מפלגות חדשות. ב-2008, המפלגה הדמוקרטית התאחדה עם מפלגת "החזית" של אמילי לאו.

ב-2010 היא ניהלה משא ומתן עם גורמים רשמיים בביג'ינג, מה שהוביל לפיצול חריף בתוך המחנה הפרו-דמוקרטי של הונג קונג. דמוקרטים רדיקלים גינו את הפעילות של המפלגה והיא איבדה תמיכה רבה בשנים שלאחר מכן. עם זאת, בעקבות מחאות נרחבות ב-2016, המפלגה זכתה לניצחון סוחף בבחירות המקומיות, בהן היא זכתה ב-7 מושבים.

### נפילה
לאחר החלת חוק הביטחון הלאומי של הונג קונג ביולי 2020 ופסילתם של ארבעה מחוקקים מהמחנה הפרו-דמוקרטי, התפטרו כל מחוקקי המפלגה, יחד עם אחרים מהמחנה, כאות מחאה. צעד זה הותיר את המפלגה ללא ייצוג לראשונה מאז 1998. רוב חברי מועצות המחוז של המפלגה התפטרו ביולי 2021 בעקבות דיווחים על פסילה אפשרית בשל אי-שמירה על "החוק הבסיסי". המפלגה לא התמודדה באף מערכת בחירות מאז, שכן אלו הוגבלו ל"פטריוטים" המאושרים על ידי הממשלה בלבד.

אף על פי שהמפלגה שמרה על פרופיל נמוך בשנים שלאחר מכן, דווח כי המפלגה עמדה בפני לחץ מצד בייג'ינג והתפרקה סופית ב-14 בדצמבר 2025.

## אידאולוגיה
המפלגה תמכה בגישה כלכלית סוציאל-דמוקרטית, בליברליזם, באיסור אפליה על אנשי הקהילה הגאה ובעצמאות ובריבונות של הונג קונג, מה שהוביל לביקורת פרו-סינית רבה כלפי המפלגה. המפלגה תמכה בשלטון דמוקרטי ואוטונומי רב, זאת לעומת מפלגות רבות אחרות.

## קישורים חיצוניים
* 

* 

## הערות שוליים

קטגוריה:מפלגות ליברליות
קטגוריה:הונג קונג: פוליטיקה
קטגוריה:מפלגות שהוקמו ב-1994
ראע'ב אל-עלמי

**ראע'ב אל־עלמי** (בערבית: **راغب العلمي**; 1904–?) היה פוליטיקאי פלסטיני שכיהן כראש עיריית עזה (1965–1971).

## ביוגרפיה
ראע'ב אל־עלמי נולד ב־1904 בעיר העתיקה בירושלים לאבראהים אל־עלמי. כשגדל שבה משפחתו לעזה. בשנים 1915–1918 למד בבית הספר החקלאי ליד לטרון והשתלם בטורקיה.

בתקופת המנדט הבריטי נחשבה משפחת אל־עלמי לאחת המשפחות החשובות בעיר עזה.

ב־1945 נבחר אל־עלמי לחבר במועצת עיריית עזה. היה חבר בעירייה עד 1955, וב־1956 מונה שוב אליה כסגן ראש העירייה.

ב־1965 התפטר ראש עיריית עזה מוניר א-ראיס עקב חילוקי דעות עם השלטון המצרי ברצועה עזה, וממלא מקומו אל־עלמי מונה לראש העירייה תחתיו.

עם כיבוש רצועת עזה בידי ישראל במלחמת ששת הימים נמצאו ברצועה 6 מתוך 11 חברי מועצת העירייה, ובהם ראש העירייה אל-עלמי. שנים נמצאו במצרים, אחד בכווית, אחד בירדן ואחד מת בלבנון.

אל־עלמי התנגד לקבלת הלוואות ממשרד הפנים הישראלי בנימוק שתחת הממשל המצרי הוענקו רק מענקים. בעקבות כך החזירה הלוואה בת 130,000 ל"י שהוענקה לעירייה לשם כיסוי גרעון בשנת הכספים 1968/1969. בשנים הכספים 1969/1970 נמנע אל־עלמי מכניסה לגרעון כלל, ובעקבות כך נוצר עודף תקציבי גדול בעירייה.

ב־1970 יזם הממשל הצבאי את חיבור העיר עזה לרשת החשמל הישראלית. אל־עלמי התנגד למהלך זה, שהיה מפקיע את אספקת החשמל מידי העירייה, ואיים בהתפטרות.

אל־עלמי סירב לשלם מס רכוש לידי הממשל הצבאי, ועד 1970 הגיע חובו ל־120,000 ל"י, בהם 70,000 ל"י מתקופת הממשל המצרי. בעקבות כך הפקיע הממשל הצבאי את רכבו.

בעקבות התפרצות מחלת הכולרה בעזה נמצא כי מקור החיידקים בשדות שהושקו מהביוב העירוני, בהם שדות של אל־עלמי, שהחכיר אדמות אלו לצד הזכות לשימוש בביוב עירוני. הממשל אסר את השימוש בביוב והשמיד את היבולים הנגועים.

בעוד שבשנים 1967–1968 שררה ברצועת עזה רגיעה יחסית, בשנת 1969 עלה בה גל פתאומי של כ-700 תקריות של פעילות אנטי-ישראלית, וב-1970 כבר שלטו מחבלים על כמה ממחנות הפליטים שבה. בתחילת 1971 היו ברצועה כ-700–800 מחבלים, שקיבלו את הפקודות למבצעיהם מראשי אש"ף ופעלו בלילות נגד משתפי פעולה ונגד ישראלים. על פיקוד דרום הוטלה המשימה למגר את הטרור ברצועה, ואת מבצע טיהור הרצועה ממחבלים החל אלוף פיקוד הדרום, אריאל שרון, בהדחת ראש עיריית עזה.
ב־3 בינואר 1971 הדיח מושל רצועת עזה תא"ל מנחם אבירם את אל־עלמי מראשות העירייה. ב־14 בפברואר 1971 פוזרה מועצת העירייה, ניהול העיר הופקד בידי קצין הממשל אורי צ'ציק עד מינוי רשאד א-שאווה לראש העירייה ב־1972.

## קישורים חיצוניים

## הערות שוליים

קטגוריה:ראשי עיריית עזה
קטגוריה:ילידי 1904
לירון דורון-לוי

**לירון דורון-לוי** (נולדה ב-24 ביולי 1979) היא מנכ״לית מרכז השלטון המקומי בישראל.

## ילדות והשכלה
נולדה ברמת גן וגדלה בגני תקווה.

שירתה בצה"ל בלשכת ראש אגף הטכנולוגיה והלוגיסטיקה.

בעלת תואר בוגר במנהל עסקים עם התמחות בחשבונאות, מהקריה האקדמית אונו ותואר מוסמך במנהל ומדיניות ציבורית מאוניברסיטת בר-אילן.

## קריירה ניהולית
בתחילת דרכה עבדה במגזר העסקי בתפקידי ניהול. בגיל 24 מכרה את החברה שהקימה, חברת ספייסי ג'וב, לחברת "זמן אמיתי", ולאחר מכן בשנים 2004–2009 הייתה בעלת המסעדה "מונטיליו" בסביון.

בשנים 2011–2015 הייתה שותפה בייסוד חברת "קונסטה", שפיתחה כלי ליצירת שידורים חיים בעולם הניו-מדיה, ושימשה בה כסמנכ"לית שיווק ופיתוח עסקי.

### במרכז השלטון המקומי בישראל
בשנת 2016 הצטרפה למרכז השלטון המקומי בישראל ושימשה כשלוש שנים כראש מטה יו"ר מרכז השלטון המקומי בישראל.

בשנת 2020 מונתה לסמנכ"ל אסטרטגיה, קשרי ממשל וראש מטה יו"ר מרכז השלטון המקומי בישראל. במסגרת תפקידה ניהלה במהלך מגפת הקורונה בישראל את מערך הקורונה בשלטון המקומי מול מערכי החירום של הרשויות המקומיות.

בשנת 2022 מונתה למשנה למנכ"ל מרכז השלטון המקומי בישראל. במסגרת תפקידה עסקה בהתמודדות הרשויות המקומיות במהלך מלחמת חרבות ברזל.

החל ממאי 2024 היא משמשת כמנכ"לית מרכז השלטון המקומי בישראל, והיא האישה הראשונה שמשמשת בתפקיד זה.

גם בתפקידה זה עסקה בהתמודדות הרשויות המקומיות עם תוצאות מלחמת חרבות ברזל ופגיעות מלחמת 12 הימים.

### כחברת דירקטוריון
משמשת כחברת דירקטוריון במספר הנהלות, ביניהן:
* 2013–2024: עמותת מרכז הבמה.
* 2016–2024: מפעל הפיס (משקיפה).
* 2019–הווה: משקיפה בדירקטוריון החברה למשק וכלכלה של השלטון המקומי.
* 2021–הווה: חברת "MuniBox"- חברת בת של מרכז השלטון המקומי בישראל.
* 2022–הווה: רום, קרן ההשתלמות לעובדי הרשויות המקומיות.
* 2025–הווה: הקרן להרחבת ההשקעה בתושב ולהגדלת היצע הדיור.

### פעילות חברתית וציבורית
בבחירות לרשויות המקומיות בישראל שנערכו בשנת 2013 נבחרה דורון-לוי כחברת מועצה בעיר גני תקווה, כחלק מהרשימה המובילה בקואליציה העירונית, רשימת "את בראשות ליזי דלריצ'ה".

בבחירות לרשויות המקומיות בישראל שנערכו בשנת 2018 התמודדה הרשימה שוב, ונתמכה על ידי מפלגת יש עתיד. דורון-לוי נבחרה לקדנציה נוספת.

כחברת המועצה החזיקה בתיק קהילה, והייתה אחראית על הקמת מערך המתנדבים ופורטל ההתנדבות "לתת" ביישוב.

בבחירות לרשויות המקומיות בישראל שנערכו בשנת 2024, ניהלה את מטה הבחירות של הרשימה הזוכה, רשימת "את".

## הוקרה

בתחרות המצוינות במשאבי אנוש לשנת 2024 מטעם עמותת משאבי אנוש לישראל זכתה במקום הראשון על ייזום והקמת מיזם "המסייעת". מיזם 'המסייעת' היא פלטפורמה דיגיטלית ארצית, לגיוס גמיש של כוח אדם למקצועות שבמחסור ברשויות המקומיות, למילוי מקום זמני.

בשנת 2025 נכללה ברשימת הנשים המשפיעות של גלובס, בזכות תרומתה לחיזוק השלטון המקומי.

## משפחה וחיים אישיים
נשואה ליניב לוי, איש הייטק, להם שלושה ילדים והם מתגוררים בגני תקווה.

## קישורים חיצוניים
* 
* 
* 
* 
* 


* 
* 


## הערות שוליים

קטגוריה:בוגרות הקריה האקדמית אונו
קטגוריה:בוגרות אוניברסיטת בר-אילן
קטגוריה:גני תקווה: אישים
קטגוריה:מנכ"לים ישראלים
קטגוריה:מנכ"ליות עמותות
קטגוריה:ישראליות שנולדו ב-1979